Keith Demicoli huwa personalità li mhux biss tammirah għat-talent tiegħu u l-kapaċità fix-xandir u f'dak kollu li jagħmel, iżda għandu karattru tal-ġenn b'attitudni li bla ma trid tammiraha. Fuq il-profil tiegħu ta' Instagram għadu kemm qasam mas-segwaċi tiegħu messaġġ qawwi, li jgħodd għalina lkoll. "L-iktar ħaġa importanti li tant nirrakkomanda jekk ħa tibda xi ħaġa fil-ħajja hi li ma tippruvax timita lil ħaddieħor. Tista' tkun influwenzat min-nies." Keith jikteb li minkejja hi xi ħaġa normali li jkollna dawk li jispirawna, qatt m'għandna naslu f'estrem li nippruvaw nimitawhom u nkunu eżatt bħalhom. Dik qatt mhi ideali, nagħmlu x'nagħmlu f'ħajjitna. Keith juża anke l-esperjenza personali tiegħu biex jgħaddi l-messaġġ. "Bla ma kont naf, jien kont influwenzat minn ħafna xandara mill-aqwa, imma qatt ma ppruvajt inkun xi ħadd ieħor. Dejjem ippruvajt inkun jien."Jispiċċa billi jiċċara l-appell tiegħu u jindirizza lis-segwaċi, "Allura, nirrakkomandalek mill-qalb li tkun int kif int. Kun uniku, dak li int tassew." Naħseb li dan li qal Keith għandna nħalluh jinfluwenzana! Importanti li nħobbu lilna nfusna b'dan il-mod ukoll, billi nkunu uniċi, dak li aħna, u ma nikkumparawx ruħna ma' ħaddieħor, hi x'inhi ċ-ċirkostanza! Grazzi u prosit ta' dan il-kliem li ridna nisimgħu Keith! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bil-Filmat: "Tisma' Lill-Infermiera Jgħidu 'Ħa Nitilfuh Lil Dan'… Tlabt Lill-Familja Ma Jħallunix Immut" - MP Robert Arrigo Juan - It-Tarbija Li Kellu Bżonn Tant Talb Jingħaqad Mal-Anġli! Bil-Filmat: Tbellaħ Lil Kulħadd Wara L-Qabża Li Ħadd Ma Stenna F'Għoli Ta' 22 Metru "Qatt Ma Taf Bniedem Minn Xiex Għaddej" - Chef Daniel B'Appell Għal Iktar Sensittività